
Duh (Ruh) u Kur'anu 


I pitaju te o Duhu. Reci: "Duh je po naredbi Gospodara mog, a vama je od 
znanja dato samo malo.? Kur'an (17:85) 


Šta je Duh? Šta je objava? Ko je donosi? Je li Duh supstanca ili nije, 
materijalna ili nematerijalna stvar, jednostavna ili složena? Od takvih 
misterioznih i delikatnih stvari ne zavisi spasenje, niti je to bila glavna 
tema Božjih poslanika. 


Suštinska priroda Ruha (Duha) je dirigirajuća, jer ona proizilazi iz 
Božje dirigirajuće energije, iako mi ne znamo kako Božanski "emr" radi kao 
ego jedinke. Duh je, dakle, vibracijski aspekt Izvorne energije. To je 
energija povezana sa visoko-vibracijskom višedimenzionalnom 
energetskom stvarnošću. Duh je veza s Izvorom, matrica energije koja 
postoji u dimenzijama izvan fizičkog. Energetska vibracija stvari odraz je 
njenih kvaliteta, namjene ili funkcije i obrnuto. 


Riječi Duh pripisivana su različita značenja od strane različitih škola 
islamske misli. Po nekim komentatorima ona se odnosi na meleke; po 
drugima ona označava samo meleka koji ima zadatak stvaranja svijeta; 
drugi misle da se ona odnosi na Džibrila. Neki pak smatraju da je to Božja 
riječ, a neki komentatori smatraju da se Ruh ovdje odnosi, konkretno, na 
objavu Kur'ana, drugi opet pod njom podrazumijevaju "dušu", posebno 
čovjekovu dušu. Ovo zadnje tumačenje je, međutim, neuvjerljivo, utoliko 
što se prethodni, kao 1 naredni ajeti izričito odnose na Kur'an, a time i na 
fenomen Božje objave. 


Činjenica je da se prema Kur'anu svo stvaranje svrstava u dvije 
kategorije: a) originalno stvaranje koje se izvodi bez pomoći prethodno 
stvorene supstance ili materije, b) naknadno stvaranje koje se ostvaruje 
pomoću prethodno stvorene materije. Prva vrsta spada u kategoriju emr 
(komanda), a druga je poznata kao halk (stvaranje). Prema ajetu 17:85 Duh 
spada u prvu kategoriju. 


Duh kao donosilac Objave 
Da bismo ovo razjasnili pogledajmo slijedeće ajete Kur'ana. 


(2:97) Reci: Ko je neprijatelj Džibrilu?? Pa uistinu on ga spušta na srce 
tvoje, s dozvolom Allahovom, potvrđujući ono ispred njega, i Uputu 1 radosnu 
vijest vjernicima. 


(16:102) Reci: "Spušta ga Duh Sveti od Gospodara tvog s Istinom, da 
učvrsti one koji vjeruju, 1 (kao) uputu i radosnu vijest muslimanima." 
(26:192, 193,194) FT uistinu, to je Objava Gospodara svjetova, spustio se s njim 
Duh pouzdani, na srce tvoje, da budeš od opominjača." 


Iz ajeta 2:97 jasno je da je donosilac objave Džibril. Ajet 16:102 nas 
obavještava da je to Duh Sveti koji ga spušta, dok ajet 26:193 kaže da je 
Duh pouzdani (vjerni) sišao s Kur'anom. Zaključak je nedvosmislen: Duh 
Sveti je ustvari Duh pouzdani, odnosno taj Duh je Džibril. 


Duh Sveti kao pomoć i ojačanje Isaa a.s. 


Isa (Isus) a.s. je u svojoj kratkoj, ali burnoj misiji, imao direktnu 
pomoć 1 pojačanje Duha Svetog: "pomogli ga Duhom Svetim", 2:87; zatim 
2:253 "pomogli smo ga Duhom Svetim", te 5:110 "pomogao sam te Duhom 
Svetim." Iz ranije provedenog razmatranja ajeta 2:97, 16:102 1 26:193 
proizilazi da je Duh Sveti, Džibril. Za Džibrila se kaže da posjeduje žestoke 
sile / energije, 53:5; da je posjednik snage, 53:6; da se pojavio Muhammedu 
a.s. na horizontu najvišem, 53:7; da je plemeniti izaslanik, 81:19; posjednik 
moći, kod Vlasnika Arša cijenjen, 81:20; slušan, tamo pouzdan, 81:21. 


Isa / Isus kao Riječ i Duh od Allaha 


0 sljedbenici Knjige! Ne pretjerujte u vjeri vašoj 1 govorite o Allahu jedino istinu. 
Mesih, Isa, sin Merjemin, samo je poslanik Allahov i Riječ Njegova koju je uputio 
Merjemi— 1 Duh od Njega." (4:171) 


Riječ (kelima) ovdje ne sugestira da je ona sama djelovala kao spermij 
koji je prouzrokovao Merjeminu trudnoću, niti da je nevino začeće moguće. 
Značenje kelima je "riječ", "odredba", "komanda", "pretskazanje.? Isaa 
(Isus) je rođen kao kelima od Allaha, drugim riječima, ispunjenje obećanja 
(3:45), pretskazanja ili odredbe Allahove. Slično je kod Jahjaa (3:39), kada 
je Allah Zekerijjau obećao rođenje sina, (kelima) iako je njegova žena bila 


starica. Ona je izliječena i osposobljena da rodi: vidi ajet 21:90! 


Što se tiče izraza "Duh od Njega", treba primijetiti da među raznim 
značenjima koja riječ ruh nosi u Kur'anu, ona se takođe koristi u svom 
primarnom značenju "dah života", "duh": na primjer, u 32:9, gdje se govori 
o neprekidnoj evoluciji ljudskog embrija: %a zatim ga formirao (tj. čovjeka) 
i udahnuo mu od Svog duha." U ajetu o kojem je riječ, a koji naglašava čistu 
ljudsku Isusovu prirodu 1 pobija vjerovanje u njegovo božanstvo, Kur'an 
ističe da je Isus, kao i sva druga ljudska bića, bio "duša koju je On stvorio." 


U ajetu 4:171 su spomenuti Isaovi atributi: a) da je on sin žene, 
Merjem, pa je zbog toga čovjek, b) također i poslanik sa misijom od Allaha, 
i zbog toga mu je ukazana čast, c) riječ data Merjemi, d) Duh od Allaha, ali 
ne Allah: njegov život 1 njegova misija imala je veća ograničenja od nekih 
drugih poslanika. Doktrina o trojstvu, jednakosti s Allahom i sinovstvo, 
odbačeni su kao bogohuljenje. Allah je neovisan od svih potreba i ne treba 
mu sin da bi upravljao Njegovoim stvarima. Jevanđelje po Ivanu (ili ma ko 
da ga je napisao) sadrži dosta aleksandrijskog i gnostičkog misticizma o 
doktrini Riječi (grčki, logos), ali je to ovdje jednostavno objašnjeno. 


Udahnuće Duha u čovjeka, 15:29, 32:9, 38:72 


Kad se radi o čovjeku, njegov Duh ima potencijal da sebe spozna kao 
dio Izvora, kao dio Jednote, kao mjesta s kojeg se sve rađa. Ako su Duh i 
duša dva aspekta nas samih, onda ono što razlikuje jedno od drugog, na 
osnovnom nivou, je njihova vibracija. Iako imaju izrazito (mada možda 
suptilno) različite vibracije, one se međusobno miješaju i komuniciraju. 
Duh je čist uvijek i zauvijek. To je naša destilirana suština. Naša božanska 
iskra. Kroz naša osjetila, poput intuicije, npr., mi komuniciramo s Duhom 
u sebi 1 naša vibracija se podiže. 


Allah se u Kur'anu obraća Poslaniku Svom 1 kaže: "Ti si mrtav, i 
uistinu, oni su mrtvi", (Ez-Zumer, 30). Tj. ti živiš pomoću Mene, čuješ 
pomoću Mene, govoriš pomoću Mene. Ovo je osobenost svakog čovjeka, 
živi pomoću Allaha, čuje i vidi pomoću Allaha - jer je čovjek u svom biću 
mrtav. On ne živi pomoću svog bića. Svi se u svom egzistiranju oslanjaju na 
Jednog i Jedinog koji je sve stvorio, koji je u svojoj jednoći neovisan od bilo 
čega. U riječima "ti si mrtav" ima oštrine koja budi osjećaje. Čovjek se 
upozorava na stanje u kojem se nalazi, i na stanje koje ga očekuje. 


Ključna komponenta čovjekovog bića je, dakle, njegov duh - a to u 
ovom kontekstu označava princip vitalnosti, osjećaja i voljnog kretanja 
(volja 1 tjelesna snaga). Naš duh nije naša duša. To su naša dva odvojena 
dijela. Naš nam duh omogućava da se penjemo, trčimo ili borimo. Čak i ako 


nam je duša izmrcvarena, a srce slabo, naš nam duh može omogućiti da 
nastavimo živjeti na tjelesnom nivou dok tražimo mogućnost ozdravljenja. 


Ajet (15:29) izrazom "udahnuo sam" stavlja naglasak na udah 
Allahovog Duha u čovjeka, tj. iskre života, sposobnost volje, spoznaje i 
pokreta, što mu, ako pravilno koristi, daje nadmoć nad ostalim stvorenjima. 
Nakon oplođenja jajašca, jedan novi život se pojavljuje i on postepeno 
dobija oblik, njegovi udovi se formiraju; njegov život počinje da 
funkcioniše. Četvrta faza spomenuta u ajetu 32:9 je faza prepoznatljivog 
čovjeka u kojeg je udahnut Allahov Duh, što ga izdiže iznad drugih živih 
bića. 


Udahnuće Duha u Merjem i Isaa 


Udahnuće Duha u Merjem opisano je u ajetu 21:91, "udahli u nju od 
duha Našeg", dok se u ajetu 66:12 govori o udahnuću Duha u Isaa dok je još 
bio u majčinoj utrobi. 


Za rođenje Isaa ne treba pretpostaviti da podrazumijeva da je Allah 
njegov otac u smislu u kojem grčka mitologija čini Zeusa ocem Apolona 
preko Latone ili Minosa od Evrope. I da, to je doktrina kojoj vodi 
kršćanska ideja "jedinorođenog Božijeg sina." 


Duh "naredbe" 


U vezi sa Duhom naredbe, u Kur'anu su data tri načina na koje on 
dospijeva do primatelja, tj. čovjeka ili nekog drugog stvorenja. Jedan način 
je da se meleci spuštaju s njim (16:2); drugi je da ga Allah "baca" na koga 
hoće od robova Svojih, i treći, da se Duh "objavljuje/inspiriše.?" 


Izraz Ruh (duh) u Kur'anu često ima značenje "objave." U ovom 
kontekstu očigledno označava sadržaj Božje Objave / inspiracije darovane 
poslaniku Muhammedu, tj. Kur'an (Taberi, Zamahšeri, Razi, Ibn Kesir), 
koja treba da vodi čovjeka u intenzivniji duhovni život. Objava je jedno od 
onih visokih iskustava koje se ne može objasniti u uslovima naših 
svakodnevnica. To je duhovno. Duh ne dolazi po svojoj volji. On dolazi po 
naredbi Allaha, i objavljuje šta mu Allah naredi da objavi. Samo mali dio 
Božjeg znanja običan smrtnik može razumjeti! 


Duh kao medij 

koji prenosi i izvršava naredbu Allahovu: ajeti 16:2, 17:85, 40:15, 
42:52, 58:22. Postoje dva svijeta. Prvi je 'alem el-emr (svijet zapovijedi), a 
drugi je 'alem el-halk (svijet stvaranja). Veza između svijeta zapovijedi i 


svijeta stvaranja je Duh (Ruh). Duh pripada svijetu naredbe, ali on po 
nalogu Allahovom proizvodi dejstvo u materijalnom svijetu. Duh (ruh) i 
naredba (emr) su nerazdvojni. Dok se pojavio emr, odmah postoji i ruh koji 
realizira emr; a Allah najbolje zna. 


Pomaganje i ojačavanje Duhom 


Kao što je ranije rečeno Isa (Isus) a.s. je imao direktnu pomoć i 
pojačanje Duhom Svetim što je istaknuto u ajetima 2:87, zatim u 2:253, te 
5:110. No nije samo Isa bio pomognut Duhom - Duhom od Allaha se 
pomažu, odnosno pojačavaju i vjernici, (58:22). 


Nećeš naći ljude koji vjeruju u Allaha i Dan posljednji, a da vole onog ko 
se suprotstavlja Allahu i Poslaniku Njegovom, makar bili očevi njihovi ili sinovi 
njihovi ili braća njihova ili rod njihov. Takvima je upisao u srca njihova iman 1 
ojačao th Duhom od Sebe. A uvešće ih u bašče ispod kojih teku rijeke, vječno će biti 
u njima. Zadovoljan je Allah njima i zadovoljni su Njime. Takvi su stranka 
Allahova! Zar ne, uistinu, stranka Allahova - oni su uspješni!?"? Kur'an (58:22) 


Ovdje spoznajemo da su svi dobri i pravedni ljudi vjernici ojačani 
Duhom od Allaha. Ako ništa, fraza upotrijebljena ovdje duhom od Sebe?" 
ima moć sama po sebi. Kad god čovjek ponudi svoje srce u vjeri i čistoti, 
Bogu, Bog to prihvati i dalje ga ojača Svojom pomoći koju više ne možemo 
adekvatno definisati, kao što ljudskim jezikom ne možemo definisati 
prirodu Boga 1 Njegove atribute. 


Materijalizacija Duha, 19:17-35 


Tad smo joj poslali Duha Našeg, te joj se pokazao čovjekom pravim. (Duh) 
reče: "Ja sam samo izaslanik Gospodara tvog, da ti podarim dječaka čista."" Reče: 
Otkud mi dječak, a nije me dotakao čovjek i nisam bludnica?" (On) reče: "Tako! 
Rekao je Gospodar tvoj: 'To je Meni lahko? - i da ga učinimo znakom ljudima i 
milošću od Nas" - a bila je stvar određena. Pa ga je zanijela, te se s njim povukla 
u mjesto daleko. 


Duh se u nekim ajetima opisuje kao medij kojim se Objava 
(nadahnuće) prenosi Božjim izabranicima. Međutim, u slučaju začeća 
Merjeme Bog je poslao Duha Merjemi "u obličju savršenog čovjeka", tj. u 
obliku koji je dostupan njenoj percepciji. Duh je dakle poslat kao pravi 
čovjek sa svim ljudskim osobinama i jedinstvenim zadatkom od Allaha: "da 
Merjemi podari dječaka čista." Božiji zakon stvaranja ljudi i reprodukcije 
izložen je u ajetima: 32:8 od "ekstrakta tekućine prezrene"; 76:2 od 


sjemenih smjesa"; 49:13 od "muška 1 ženska"; 53:46 od "kapi sjemena kad 
se izbaci"; 86:6 od "tekućine brizgajuće." 


Uspinjanje i spuštanje meleka i Duha 


U vezi sa spuštanjem 1 uzdizanjem meleka i Duha vidi komentare 
70:4: "starost univerzuma", "brzina vremena" i "dilatacija vremena i brzina 
svjetlosti." Sam pojam "vremena" besmislen je u odnosu na Boga koji je 


bezvremenski 1 beskonačan. 


U posljednjoj rečenici ajeta 22:47 stoji "I uistinu, dan je kod 
Gospodara tvog kao hiljadu godina od onog što računate": drugim riječima, 
dan, ili eon, ili hiljadu godina, ili pedeset hiljada godina Njemu su slični, 
oni imaju prividnu stvarnost samo unutar stvorenog svijeta, a nikakvu sa 
Stvoriteljem. A obzirom da će na Ahiretu vrijeme prestati imati značaj i za 
čovjeka, irelevantno je pitati se "kada" će zločinci biti kažnjeni, a 
pravednici namireni. 


U ajetima 70:4 1 97:4 bitno je zapaziti da se u oba slučaja, 1 uspinjanja i 
spuštanja meleka 1 Duha, paralelno pojavljuju Duh 1 meleci, što jasno 
ukazuje da se radi o različitim entitetima i kvalitetima udruženim na 
eventualno zajedničkom zadatku! 


Postrojavanje Duha i meleka, 78:38 


Na Sudnjem danu desit će se postrojavanje Duha 1 meleka. Na Dan 
kad bude stajao Duh i meleci posafani, neće govoriti, izuzev onaj kome dopusti 
Mulostivi - a govoriće tačno." To je Dan kad će čovjek vidjeti šta su unaprijed 
poslale ruke njegove 1 kad će reći nevjernik: "O da sam prašina!" 

